**KØGE NORD BADMINTON**

**REFERAT FRA BESTYRELSESMØDE D. 5. AUGUST 2020**

**Deltagere var den samlede bestyrelse med undtagelse af Aase (afbud) samt Torben Lind (suppleant) og Lasse Paaske-Møller (suppleant).**

1. **KØGE NORD SPORT CENTER**

Otto gennemgik den drøftelse, han havde haft med Jim og Johnny umiddelbart før de gik på ferie. De oplyste, at hallen ville være klart til os til sæsonstart og han fik mulighed for at besigtige hallen, hvor der nu var kommet ny LED belysning og gulvet var blevet shinet op. Derudover oplyst de, at der ikke ville være mulighed for at udnytte omklædningsfaciliteterne og badene. Desuden ville toiletfaciliteterne blive stærkt begrænsede.

Otto havde til bestyrelsesmedlemmerne fremsendt Badminton Danmark og DGI´s ”Anbefalinger og retningslinjer i forbindelse med genåbningen af indendørs træning” med henblik på, at de fik mulighed for at læse det og forberede sig til mødet. Otto havde identificeret følgende 17 punkter, som bestyrelsen skulle tage stilling til.

1. Aftale om arbejdsdeling med sport centret
2. Rengøring, værnemidler
3. Omklædning og badefaciliteter
4. Rengøring af netstolper, brug af engangshandsker.
5. Opsyn i hallen og registrering af spillere
6. Ingen forældre, søskende, venner eller andre tilskuer
7. Kun 1½ time træning med de samme personer i hallen
8. Forskudt træning
9. Ofte afspritning i pauser/ophold
10. én og samme bold pr. kamp/træningspartner
11. Genbrug ikke samme bold med ny modstandere.
12. Brugte bold i ”skraldespande med poser”
13. Brug ketsjer til aflevering af bolden
14. Udpegning af ”coronaeksperter”
15. Ophængning af anbefalinger i hallen
16. Tilsend anbefalinger til medlemmerne
17. Opgavefordeling mellem klubbens ledelse

Der var enighed om, at Otto, Margit og Torben mødes med Jim og Johnny snarest muligt, når der er tilbage fra ferie og aftaler en arbejdsfordeling med dem. Otto kontakter dem og finder en dag. Otto har tidligere fremsendt ovenstående anbefalinger mv fra Badminton Danmark til dem.

Problemet med netstolperne forsøges løst ved afspritning og der bør være mulighed for afspritning, når spillerne ankommer til hallen og løbende i hallen ved hver bane. Afspritningsmuligheder bør være en opgave for sport centret.

Da vi kender alle seniorspillerne eller har mulighed for at opspore dem i tilfælde af afdækning af en smittekæde er det ikke nødvendigt med registrering af spillerne (er allerede i banefordelingen og holdoversigterne), bortset fra ungdomsafdelingen, hvor der møder spillere op til prøvetræning. Her bliver det trænernes opgave hver gang at registrere deltagerne.

Otto påtager sig at fungere som ”coronaexpert” og det vil blive meldt ud i ”kontingentbrevet”.

Otto anmoder Jim og hjælp med ophængning af anbefalingerne i A3-format.

Anbefalingerne vil blive vedlagt ”kontingentbrevet” til medlemmerne.

Medlemmerne af bestyrelsen vil ved deres tilstedeværelse i hallen foretage det nødvendige opsyn med, om anbefalingerne overholdes. Den øvrige opgavefordeling afhænger af mødet med sport centret.

1. **SENIORAFDELINGEN**

Der er usikkert, hvorledes medlemmerne forholder sig til covid-19 og de forhold, hvorunder vi kommer til at spille. Vi forventer dog, at medlemmerne nok skal tage det, som det nu engang er, og tilmelde sig sæsonen. Der bliver ikke tale om nogen byttedag i år, men medlemmerne kan kontakte Otto pr. mail om eventuelle ønsker.

Der bliver kun tilmeldt 1 hold til DGI´s holdturnering, idet herreholdet ikke ønsker at fortsætte. Tinne tilmelder holdet.

1. **STATUS PÅ SÆSONBOOKNINGER**

Vi har fået accept fra Køge Kommune på vores sæsonbookninger inkl. Ungdomsafdelingens tider fra 17/8.

1. **UDSENDELSE AF KONTINGENTOPKRÆVNINGER**

Otto havde udsendt udkast til mailen inden mødet og med efterfølgende ændringer, herunder at anbefalingerne fra Badminton Danmark blev vedlagt, blev det godkendt og vil blive udsendt snarest muligt til medlemmerne af seniorafdelingen.

Sune sender mail til ungdomsafdelingen om opfordring til tilmelding samt ændring af kontingentet til ”kun” at være kr. 300, uanset om man spiller en eller to gange.

1. **UNGDOMSAFDELINGEN**

Der var pt. 5 medlemmer om mandagen og 6 medlemmer om onsdagen.

Sune havde d. 13/7 udsendt en informationsmail til medlemmerne af afdelingen i sæsonen 2019-20. Herunder oplyst efter aftale med Otto, at kontingentet var uændret kr. 300, dog kr. 600 hvis man ville spille begge dage. Dette var imidlertid ikke korrekt, da det blev besluttet på generalforsamlingen, medlemskontingentet skulle være kr. 300, uanset hvor meget man spillede. Sune tager denne ændring med i sin opdaterede mail til medlemmerne og Otto kontakter dem, der allerede har betalt kr. 600 med henblik på tilbagebetaling.

1. **50-ÅRS JUBILÆUM D. 17/6 2021**

Otto oplyste, at Rishøj Idrætsforening har 50-års jubilæum d.17/6 2021, idet foreningen med underafdelinger blev etableret ved en stiftende generalforsamling på Kirstinedalsskolen d. 17/6 1971. Der var enighed om, at selv om Rishøj IF skulle blive afviklet inden den dag (på den årlige generalforsamling d. 19/8 har Forretningsudvalget stillet forslag om, at Rishøj Idrætsforening nedlægges pr. 31/12 2020) agter vi at fejre dagen med en fest enten på dagen, der er en torsdag, eller lørdag d. 19/6. Otto kontaktet Linda for at booke lokale 1.

1. **ØKONOMI**

Otto havde til mødet fremsendt en budgetopfølgning pr. 31/7, der udviser et overskud for 2020 på kr. 1.833 mod et oprindeligt budgetteret underskud på kr. 16.015 og et underskud på kr. 21.812 for 2019. Det stærkt forbedret resultat skyldes hovedsageligt aflysning af arrangementer som følge af covit-19.

1. **EVENTUELT**

Otto oplyste, at der var indkaldt til generalforsamling i Rishøj IF til d. 19/8 med samme dagsorden som oprindeligt annonceret til d. 25/3. Den nye indkaldelse er fremsendt som mail til bestyrelsesmedlemmerne, men er ellers ikke annonceret specielt. Otto har opdateret Rishøj If´s hjemmeside med oplysningen. Margit ønskede at deltage, hvis hun kunne.

Otto oplyste desuden, at der var indkaldt til repræsentantskabsmøde i Køge Nord Sport Center til d. 26/8 og ifølge Jim var det kun repræsentanter, der kunne deltage under hensyntagen til covid-19.

Ref. Otto